**Ohjelmatukijärjestöjen puheenjohtajien ja KEO-30 edustajien yhteistyötapaaminen**

**MUISTIO**

**Ajankohta**:Keskiviikko 12.9. klo 9.00 – 10.40

**Paikka:** Abilis-säätiön toimisto, kokoushuone

**Läsnä**: Riina-Riikka Heikka, Yksikön päällikkö

 Anu Ala-Rantala, OT-järjestöjen tiimin vetäjä

 Marjo Heinonen, Toiminnanjohtaja, Abilis-säätiö

Leena Kumpulainen, Ohjelmajohtaja, Suomen Pakolaisapu

1. **Esittelyt ja KEO-30 uudet nimitykset ja kuulumiset**

KEO-30 uutena päällikkönä on aloittanut Riina-Riikka Heikka. Muita uusia työntekijöitä yksikössä ovat Katriina Happo (FIDA, Solidaarisuus), Merja Luostarinen (WWF, Siemenpuu), Hannele Hupanen (SASK, Reilu Kauppa), Leea Lamminpää (INGO-tuki),

Mirja Tonteri puolestaan on vuorotteluvapaalla.

Yhteensä yksikössä on 11 työntekijää ja lisäksi yhden rekrytointi kesken.

Ohjelmatuki-instrumentista kokonaisuutena vastaa Anu Ala-Rantala yhteistyössä Tiina Kajakosken kanssa.

Parhaillaan hanketukihakemukset ovat käsittelyssä ja loppuvuodesta tulee auki viestintä- ja globaalikasvatustuen haku

1. **Syksyn teemat ja yhteistyön muodot**

Syksylle on suunnitelmissa paljon yhteistyötä OT-järjestöjen kanssa. Ensimmäinen tilaisuus on **1.10. klo 14-16** aiheena KEO-30 uuden kokoonpanon esittäytyminen ja UM:n kehityspoliittisen toimintatapauudistuksen esittely. Kutsu tähän tilaisuuteen on tulossa pian.

Tulosraportin tiimoilta suunnitteilla useampia tilaisuuksia:

* julkistamistilaisuus loka-marraskuun vaihteessa (tarkka pvm ei vielä tiedossa)
* ennen varsinaista julkistamista UM:n Kehitysviestinnän ja järjestöjen viestintävastaavien tapaaminen tulosraportista viestimisestä. Järjestöjä pyydetään lähettämään kutsuttavan viestinnästä vastaavan henkilön yhteistiedot Milma Kettuselle (milma.kettunen@formin.fi)
* KEO-30 ja OT-järjestöjen vapaamuotoinen keskustelu tulosraportista. Paikalla olisivat myös raportin valmistamisesta vastaavat henkilöt.

Yllä mainittu keskustelutilaisuus olisi ensimmäinen suunnitelluista temaattisista aamukahvitilaisuuksista. Näitä tullaan järjestämään jatkossa molempia osapuolia kiinnostavista aiheista ja tavoitteena on, että mukana olisi osallistujia ja alustajia UM:n muiltakin osastoilta. Ehdotettuja aiheita ovat riskit ja turvakäytänteet, evaluaatiot, muutosteoriat, safe guarding policies, RBM.

Ohjelmatukiraportoinnin kehittäminen on toinen yhteistyön fokus tänä syksynä:

* Virtuaalialusta yhteisen kehittämistyön pohjaksi on yhä tekeillä. Teknisten haasteiden vuoksi ollaan aikataulusta jäljessä, mutta toiveena on, että ratkaisu löytyy vielä syyskuun aikana.
* Prosessi etenee osissa, tämän hetken suunnitelma on aloittaa lomakeformaatista, josta tulee hakulomakkeen tapaan pdf-pohja, joka syötetään ministeriön sähköiseen järjestelmään. Lomakepohjassa tulee ainakin olemaan aggregaatti-indikaattorit ja lisäksi muuta tietoa, josta ei vielä tehty päätöksiä.
* Omana osanaan kehitetään raportointiohjeistusta sekä talousraportoinnin ohjeistusta.
* Raportointiohjeistus valmistuu todennäköisesti vuoden 2019 alussa.
* Omana prosessinaan, mutta raportointiohjeistuksen valmistelua tukevana KEO-30 on aloittamassa synteesiraportin valmistelua OT-järjestöjen vuosiraporteista. Nyt koottava synteesiraportti on pilotti ja sen myötä saatavia oppeja tullaan hyödyntämään mm. raportointiohjeistusta tehtäessä. Yhtenä tavoitteena KEO-30:llä on myös hyödyntää synteesiraporttia UM:n sisäisessä vaikuttamisessa osoittamaan OT-instrumentin kilpailukykyä suhteessa muihin instrumentteihin. Synteesiraportti ei tule olemaan kaiken kattava kokonaisuus vaan keskittyy erityisesti OT-instrumentille määriteltyihin tavoitteisiin.
* Tilintarkastusohjeistus on valmis. Ohjeistusta päivitettiin vastaamaan tämän hetkisiä tilintarkastusstandardeja. Uusi ohjeistus tullaan esittelemään järjestöille. Tilaisuuteen, joka on tarkoitettu lähinnä järjestöjen tilintarkastajien kanssa toimiville henkilöille, tulee pian kutsu. Toiveena on, että ohjeistus otetaan käyttöön mahdollisimman pian.
* Ministeriön toiveena on myös, että järjestöt ottavat uuden valmisteilla olevan ohjelmatukiohjeistuksen lomakkeistoineen käyttöön jo vuoden 2019 raportoinnissa. Tämä ei kuitenkaan ole pakollista, sillä on mahdollista ja ymmärrettävää että kaikkea uuteen raportointimalliin tarvittavaa tietoa ei pystytä näin nopealla aikataululla keräämään.
* Ministeriö ei muodosta ohjeistuksen valmisteluun työryhmää, jossa olisi OT-järjestöjen edustus. Valmisteluprosessi halutaan pitää kaikille järjestöille avoimena. Virtuaalialustan toteutuessa se olisi ensisijainen työskentely-ympäristö. Sen lisäksi voidaan tarvittaessa järjestää kokoontumisia eri osakokonaisuuksien pohtimiseksi yhdessä.

Kumppanuusfoorumi

KEO-30:lla on valmius järjestää kumppanuusfoorumi loppuvuodesta tai vuoden 2019 alussa, jos löydetään mielekäs teema ja formaatti. Sovittiin, että lähdetään liikkeelle yllämainituista tapaamisista ja prosesseista ja palataan asiaan myöhemmin.

1. **Vuosisuunnitelmien 2019 ja vuosikeskustelujen aikataulu**

Alkaneen ohjelmakauden ohjelmatuen lisäehtojen mukaisesti järjestöjen tulee toimittaa seuraavan vuoden vuosisuunnitelma viimeistään kaksi viikkoa ennen vuosikeskustelua. Vuosikeskustelut tullaan käymään joulu- ja tammikuun aikana. Järjestön vastuuvirkamies ottaa lähiaikoina yhteyttä ja sopii ajankohdan kunkin järjestön kanssa.

1. **Muut asiat**

KEO-30 tulee jatkossa viestimään kaikkia ohjelmatukijärjestöjä koskevat asiat suoraan järjestöjen yhteyshenkilöille - ei enää puheenjohtajien kautta.

OT-järjestöjen LaVa-työryhmän toiminta kiinnostaa KEO-30:n edustajia. Heidät kutsuttiin mukaan seuraavaan kokoontumiseen, johon lähtee kutsu lähipäivinä. Teemana on RBM, alustajana Paul Silfverberg.